LA UNION - Nagluasen manipud Manila itay alas-9:00 iti agsapa dagiti nagannak ni 2nd Lt. Jun Corpuz kaduada ti bangkay daytoy nga agawid iti pagtaenganda idiay Bacnotan, La Union.
Ni Lt. Corpuz ket maysa kadagiti soldado a natay idi aldaw ti Domingo iti napasamak nga ambush gapu kadagiti rebelde nga Abu Sayyaf idiay Basilan.
Iti pannakiuman ti Bombo Radyo La Union kadagiti kabsat ni Corpuz, namnamaenda a sumangpet ti bangkay ti kabsatna inton alas-4:00 iti malem.
Agur-uray itan dagiti kabagian ken gagayyem ti pamilia Corpuz idiay Brgy. Cabaroan iti isasangbay ti bangkay ti pimmusay a soldado.
Adda metten iti balay ti pamilia dagiti 13 a kameng ti 81st Infantry Battalion, Philippine Army manipud Narvacan, Ilocos Sur a mangidaulo iti vigil.
Maipalagip nga inton bulan pay koma ti Disiembre a naituding nga agbakasion iti umuna a gundaway ni Lt. Corpuz, manipud idi naidestino daytoy idiay Basilan kalpasan laeng ti panagturposna iti Philippine Military Academy idi bulan ti Marso.
ilo_Latn ilo_Latn ilo_Latn ilo_Latn ilo_Latn ilo_Latn